

**Võrreldavate pakkumuste korraldamine**

**fototeenuse osutamiseks**

02.06.2025

Otsime koostööpartnerit, kes osutab fototeenust Tallinnas 10. juunil 2025 toimuval Keelelähetuse programmi tänuüritusel.

1.TAUSTAINFO

Teisipäeval, 10. juunil 2025 kell 14.00 -16.00 viime Original Sokos Hotel Viru konverentsikeskuses (Viru väljak 4, 10111 Tallinn) läbi Keelelähetuse programmi tänuürituse, mille käigus täname programmi läbiviimisele kaasa aidanud koostööpartereid. Tänuüritusele on oodata ligikaudu 45 inimest.

TOIMUMISKOHT**:**

**Original Sokos Hotel Viru**

[Viru Väljak 4, Tallinn](https://www.google.com/maps/search/Viru%2BV%C3%A4ljak%2B4%2C%2BTallinn?entry=gmail&source=g)

**Ajakava**

10. juuni 2025

|  |  |  |
| --- | --- | --- |
| 14.00 | Kokkuvõte keelelähetustest, *Katrin Maiste,* *Integratsiooni Sihtasutus*  | Seminariruum Grande 3 |
| 14.15 | Koolitus „Lihtsa keele kasutamine keelepraktikas“, *Helena Metslang* | Seminariruum Grande 3 |
| 15.15 | Tunnustamine, kohv, kook  | Seminariruum Grande 3 |
| 16.00 | Sündmuse lõpp |   |

Koolitus ja tunnustamine toimub hotelli konverentsikeskuses, 2. korrusel, ruumis **Grande 3.**

2. TELLITAV TEENUS

Soovime tellida teenuse, mille osutamise tulemusena saame fotod Keelelähtuse programmi tänuürituselt ajavahemikus **kell 14.00 - 16.00.** Teenuse kood CPV klassifikaatori kohaselt on 79961000-8, so fotograafiateenused.

Vajame:

 Järgmisel päeval, 11. juunil kell 9  pilte tunnustamisest (sh kõned, koolitus, tänukirjade üleandmine)

Pilte on plaanis jagada osalejatelele, sihtasutuse kodulehel ja sotsiaalmeedias.

3. PAKKUMUSE ESITAMINE

Pakkumuse palume saata hiljemalt reedel, 06. juunil kell 10.00 meilile info@integratsioon.ee . Pakkumuses palume välja tuua vähemalt järgmist:

1) kinnitus, et olete valmis osutama teenust vastavalt pakkumuskutse punktis 2 toodud ootustele; kaasatud fotograafi nimi;

2) pakutava teenuse kogumaksumus (käibemaksuga ja ilma käibemaksuta);

3) pakkumuse koostaja nimi ja ametikoht või seos pakkujaga;

4) ettevõtte ärinimi ning registrikood, kelle nimel pakkumus koostatakse.

4. PAKKUMUSTE VÕRDLEMINE

Edukas on madalaima maksumusega pakkumus.

Maksuvõlgnevusega pakkujat edukaks ei kuulutata.

Tagame pakkumusele konfidentsiaalsuse.

5. PAKKUJATE TEAVITAMINE

Teavitame hindamistulemusest hiljemalt 06. juunil 2025 kell 15.00.

6. KOOSTÖÖ

Tasustame osutatud teenuse e-arve alusel. Pärast teenuse osutamist palume esitada e-arve, mille maksetähtaeg peab olema vähemalt 14 päeva. Arvel peab olema tellija aadress (Integratsiooni Sihtasutus, Linda 2, 20309 Narva), kontaktisiku nimi (Sven Ratassepp) ja pakkumuskutsele kohane selgitus (Keelelähetuse programmi tänuüritus).

7. TÄIENDAV INFO KÄESOLEVA PAKKUMUSKUTSE KOHTA

Täpsustavad küsimused on teretulnud kuni 05. juuni kella 12.00-ni meiliaadressil sven.ratassepp@integratsioon.ee . Vastame hiljemalt 05. juuni kella 17.00-ks ja saadame vastused kõigile, kellele oleme kutse saatnud.

Täiendavatele küsimustele vastab kommunikatsioonispetsialist Sven Ratassepp, e-post sven.ratassepp@integratsioon.ee .

*Keeleõppe eesmärgil tööjõulähetusprogrammi rahastatakse riigieelarvelistest allikatest ja Euroopa Sotsiaalfondi toel projekti nr 2021-2027.4.07.23-0005 „Eri keele- ja kultuuritaustaga inimeste ning tagasipöördujate tööturul konkurentsivõimet toetavad tegevused“ raames.*